《偈颂二十九首 其二十二》
宋代·释云

风高八九月，自合知时节。何必待山僧，升堂特地说。

天际雁南飞，接翅作行列。悉念佛法僧，轧轧声不绝。

影落寒山水，已是重漏泄。普请好生观，西来无妙诀。

作者简介：释云，住别峰寺，为南岳下十六世，此庵景元禅师法嗣。有《别峰云和尚语》。事见（《续古尊宿语要》卷六。今录诗四十二首。